เวิลด์วัน

เวิลด์วัน (อังกฤษ: World One) เป็นตึกระฟ้าความสูง 280.2 เมตร (919 ฟุต) ในมุมไบ ประเทศอินเดีย ปัจจุบันเป็นอาคารที่สูงที่สุดในประเทศอินเดีย ตั้งอยู่บนที่ดินชนาด 7.1 เฮกตาร์ (17.5 เอเคอร์) อดีตที่ตั้งของโรงงานร้างศรีนิวาสมิลล์ อาคารเวิลด์วันยังประกอบด้วยอาคารย่อยอื่นอีกสองอาคาร ได้แก่ เวิลด์วิว (World View) และ เวิลด์เครสต์ (World Crest) โครงการเวิลด์วันอยู่ภายใต้การพัฒนาโดยโลธากรุ๊ป เวิลด์วันก่อสร้างแล้วเสร็จด้วยมูลค่าการก่อสร้างราว 321 ล้านดอลลาร์สหรัฐ เริ่มก่อสร้างในปี 2011 โดยแผนแรกตั้งความสูงไว้ที่ 442 เมตร (1,450 ฟุต) อย่างไรก็ตาม แผนก่อสร้างที่ความสูงนี้ถูกระงับหลังทีมผู้พัฒนาไม่สามารถเจรจากับกรมการท่าอากาศยานอินเดียได้ จึงมีการพักโรงการเพื่อแก้ไขแบบเป็นเวลาสองสามปี ก่อนจะก่อสร้างจนแล้วเสร็จที่ความสูงปัจจุบัน เวิลด์วันเป็นผลงานออกแบบโดยเพย์ ค็อบ ฟรีด แอนด์พาร์ทเนอร์ อาคารย่อยอีกสองอาคารในโครงการคือ เวิลด์วิว (World View) อาคารที่อยู่อาศัยความขนาด 73 ชั้น ความสูง 277.6 เมตร (911 ฟุต) เริ่มก่อสร้างในปี 2015 และเสร็จในปี 2020 ปัจจุบันเป็นอาคารสูงสุดอันดับที่สองในประเทศ และเวิลด์เครสต์ (World Crest) อาคารที่อยู่อาศัยขนาด 60 ชั้น ความสูง 222.5 เมตร (730 ฟุต) เริ่มก่อสร้างในปี 2011 และเสร็จในปี 2017 อ้างอิง แหล่งข้อมูลอื่น เว็บไซต์ทางการ "เวิลด์วัน". CTBUH Skyscraper Center. "เวิลด์วัน". SkyscraperPage. เวิลด์วัน บน Emporis